section_heading: Međunarodna svemirska postaja
paragraph_text: Do kraja 2002. lansirane su i prve verzije nove "Delta IV" i "Atlas V" rakete, a njihove teške (Heavy) izvedenice 2004. i 2006. Njihovi prvi stupnjevi (CCB - Common Core Boosteri) integriraju tehnologiju STS-ovog glavnog motora (SSME) i sovjetsko-rusku tehnologiju (varijabilni RD-180 motori) korištenu i u lunarnom N-1 programu, te kod Zenit, Buran i Angara lansirnih vozila. Istodobno je najavljeno da će zbog visokih troškova iz upotrebe biti povučena Titan 4 raketa.